text: Søren Rasmussen får plads i regionens sundhedsudvalg
  29 juli 2015 kl. 20.43
  Koldings viceborgmester Søren Rasmussen (DF) bliver d. 25. august også medlem af Regionsrådet for Syddanmark.
  Koldings nuværende viceborgmester Søren Rasmussen (DF) skal nu også sidde i Region Syddanmarks Sundhedsudvalg. Det sker, fordi partifællen Susanne Eilersen blev valgt til Folketinget i juni.
  Søren Rasmussen udtaler selv i en pressemeddelelse, at han har fået den post, han helst ville have.
  - Jeg er meget glad at skulle i Sundhedsudvalget. Regionens vigtigste opgave er jo at sikre velfungerende sygehuse, og derfor er det ubetinget det mest interessante udvalg, siger han.
  Søren Rasmussen er udover Sundhedsudvalget også kommet i Regionens Ligestillingsudvalg - og bliver desuden næstformand for i Den videnskabsetiske Komité.
  